Document ID: 32004D0584

32004D0584
L 255/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 26 юли 2004 година
за изменение на Решение 2001/651/ЕО за установяване на типичното стандартно отклонение на съдържанието на мазнини при процеса на производство на масло, което се внася от Нова Зеландия, в съответствие с член 5 от Регламент (ЕО) № 1374/98
(нотифицирано под номер С(2004) 2962)
(2004/584/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 2535/2001 на Комисията от 14 декември 2001 г. за определяне на подробни правила за прилагане на Регламент (ЕО) № 1255/999 на Съвета по отношение на режима на внос на мляко и млечни продукти и за откриване на тарифни квоти (2), и по-специално член 40, параграф 1 от него,
като има предвид, че:
(1)
Приложение IV към Регламент (ЕО) № 2535/2001 установява процедура за проверка на съдържанието на мазнини на новозеландското масло за свободна употреба в Общността по силата на откритата квота в рамките на текущия режим за достъп, вписан под пореден номер 09.4589 в приложение III.А към цитирания по-горе регламент.
(2)
Тази процедура се основава на статистически критерии. Един от съществените ѝ елементи почива на типовото отклонение, при еднакви условия на производство, на съдържанието на мазнини на маслото, произвеждано според точна спецификация в даден завод за производство. Типовото отклонение е известно предварително на контролиращите органи на държавите членки, в които държави се внася декларацията за свободна употреба в Общността.
(3)
Данните за заводите за производство и типовото отклонение, при еднакви условия за производство, фигурират в приложението към Решение 2001/651/ЕО на Комисията (3).
(4)
С писмо от 23 април 2004 New Zeland Food Safety Authority официално уведоми Комисията за наименованието на новорегистрираните заводи.
(5)
Решение 2001/651/ЕО следва съответно да бъде изменено,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/651/ЕО се заменя с приложението към настоящото решение.
Член 2
Настоящото решение се прилага за вноса на масло, за който са издадени сертификати IMA 1, от третия ден след публикуването му в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 26 юли 2004 година.

Labels: 3
17
18